
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 158 

” " 11 Μαρτίου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 1.320 τ.μ. στη 
θέση «Ψέστης» του Δήμου Ατταβύρου, Νήσου Ρό¬ 
δου, Ν. Δωδ/νήσου. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τροποποίησης σχεδίου πόλης Κύμης, (αναθε¬ 
ώρηση) Ν. Εύβοιας στη θέση της ιδιοκτησίας Μαρίας 

συζ. Πηλιχου Ιωάννη στα Ο.Τ. Γ. 102 & Γ. 103. 

Αλλαγή χρήσης αγροτεμαχίου τμήματος 4.272,53 μ2 
του αριθμ. 992γ κοινοχρήστου τεμαχίου του αγρο¬ 
κτήματος Ριζού Ν. Πέλλας. 

Καθορισμός ορίων και όρων και περιορισμών δόμησης 
στον οικισμό Πολυάνθου Ν. Ροδόπης. 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 379 0) 

Κήρυξη αναδασωτέας έκτασης εμβαδού 1.320 τ.μ. στη 
θέση «Ψέστης» του Δήμου Ατταβύρου, Νήσου Ρόδου, 
Ν. Δωδ/νήσου. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ Ν. ΑΙΓΑΙΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 


2. Τις διατάξεις του άρθρου 7 του Ν. 2503/97 «Διοίκηση, 
οργάνωση, στελέχωσητης Περιφέρειας κ.λπ.». 

3. Τις διατάξεις του άρθρου 17 παρ. 3 του Συντάγματος. 

4. Τις διατάξεις του Ν. 998/79 «Περί προστασίας των Δα¬ 
σών κ.λπ.» και ειδικότερα: 

α) του άρθρου 41 παρ. 1. 
β) του άρθρου 38 παρ. 1. 

5. Τις διαταγές του Υπουργείου Γεωργίας: 

1 α) 160417/1180/8.7.80. 
β) 182447/3049/24.9.80. 

6. Την έκθεση αυτοψίας και πρόταση της Δασολόγου 
Αικ. Μπαλατσούκα, με την οποία προτείνεται η κήρυξη της 
έκτασης που αναφέρεται στο θέμα ως αναδασωτέας. 

7. Την αρ. πρωτ. 6020/98/14.1.99 εισήγηση της Δ/νσης 

2 Δασών Δωδ/νήσου για κήρυξη της δασικής έκτασης ανα¬ 
δασωτέας, αποφασίζουμε: 

Κηρύσσουμε αναδασωτέα με σκοπό τη διατήρηση του 

3 δασικού χαρακτήρα της δασικής έκτασης και την αποκα¬ 
τάσταση της βλάστησης που καταστράφηκε από παρά- 

4 νομή εκχέρσωση κατά το μήνα Νοέμβριο του 1998, έκτα¬ 

ση ενός (1) στρ- και τριακοσίων είκοσι (320) τετρ. μέτρων, 
που αποτελούν τμήμα των Κ.Μ. 3955,3956 και 3958 γαιών 
Μονολίθου, που ανήκουν σε ιδιώτες και βρίσκεται στη θέ¬ 
ση «Ψέστης» του Δήμου Ατταβύρου και προσδιορίζεται α¬ 
πό τα στοιχεία (1,2.6,1) και έχει όρια: 

Ανατολικά: Δασικές εκτάσεις. 

Δυτικά: Δασικές εκτάσεις, 

Βόρεια: Δασικές εκτάσεις, 

Νότια: Δασικές εκτάσεις, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 26 Ιανουάριου 1999 

Ο Γεν. Γραμ. Περιφέρειας 
ΙΩΑΝΝΗΣ ΓΙΩΤΑΚΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 63/105/1999 (2) 

Έγκριση τροποποίησης σχεδίου πόλης Κύμης, (αναθεώ¬ 
ρηση) Ν. Εύβοιας στη θέση της ιδιοκτησίας Μαρίας 
συζ. Πηλιχου Ιωάννη στα Ο.Τ. Γ.102 & Γ. 103. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 17.7.1927 Ν.Δ/τος «περί σχε¬ 
δίων πόλεων κ.λπ.». 

2. Την 1/61 εγκύκλιο του Υπουργείου Δημ. Έργων. 

3. Την Α. Ν. 6381 ΕΠ Α1091/29.11.88 ΦΕΚ 879 Δ'/9.12.88 
έγκριση της Π.Μ.Α. σχεδίου πόλης Κύμης. 

4. Τις διατάξεις του Α.Ν. 314/68 ΦΕΚ 47 Α’ όπως τροπο¬ 
ποιήθηκαν και συμπληρώθηκαν με το 1018/71 Ν.Δ/γμακαι 
τηνπαρ. 3του άρθρου34του Ν. 1577/85ΦΕΚ210 Α’. 

5. Τις διατάξεις του 183/1986 Π.Δ/τος. 

6. Το Ν. 2218/96 περί αρμοδιοτήτων Νομαρχιακής Αυ¬ 
τοδιοίκησης. 

7. Την εγκύκλιο 29/96 ΥΠΕΧΩΔΕ περί πολεοδομικών αρ¬ 
μοδιοτήτων από τις Νομαρχιακές Αυτοδιοικήσεις. 


8. Το Ν. 2240 ΦΕΚ 153Α716.9.1994 αρ. 6 παρ. 25. 

9. ΤοΝ. 2508 ΦΕΚ 124Α713.6.1997. 

8. Την 5/44/1998 απόφασης Δημοτικού Συμβουλίου Κύ¬ 
μης με την οποία προτείνεται η εν λόγω τροποποίηση για 
κατάργηση τμήματος δρόμου πλ. 2.00 μ. που παρεμβάλ¬ 
λεται μεταξύ των Ο.Τ. Γ102 και Γ103. 

9. Την 6/58/98 απόφαση Δ.Σ. Κύμης για τήρηση της νό¬ 
μιμης διαδικασίας και ότι δεν υποβλήθηκαν ενστάσεις. 

10. Την 11369/1256/98 εισήγηση της Δ/νσης ΧΟΠ προς 
το ΣΧΟΠ Ν.Α. Εύβοιας. 

11. Τη 10η θετική γνωμοδότηση του 2ου πρακτικού 
ΣΧΟΠ Ν.Α. Εύβοιας της 25.1.1999, αποφασίζουμε: 

Την έγκριση της τροποποίηση του σχεδίου πόλης Κύ¬ 
μης στη θέση της ιδιοκτησίας Μαρίας συζ. Πηλιχου Ιωάν¬ 
νη μεταξύ των Ο.Τ. Γ. 102 και Γ. 103 όπως φαίνεται στο συ¬ 
νοδευτικό τοπογραφικό διάγραμμα κλ. 1:200. 

Από τις διατάξεις της απόφασης δεν προκύπτει δαπάνη 
σε βάρος του οικείου Ο.Τ.Α. 

Η παρούσα να δημοσιευθεί στην Εφημερίδα της Κυ- 
βερνήσεως και να ισχύει από τη δημοσίευση. 

Χαλκίδα, 15 Φεβρουάριου 1999 

Ο Νομάρχης 
ΝΙΚΟΣ ΠΑΠΑΝΔΡΕΟΥ 

Αριθ. οικ. 26424/98 (3) 

Αλλαγή χρήσης αγροτεμαχίου τμήματος 4.272,53 μ2 του 

αριθμ. 992γ κοινοχρήστου τεμαχίου του αγροκτήμα¬ 
τος Ριζού Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν. 2218/94 (ΦΕΚ 90Α/94) «Ίδρυση 
Νομαρχιακής Αυτοδιοίκησης κ.λπ.». 

2. Την αριθμ. 101/1997 (ΦΕΚ 1261Β/31.12.97) απόφαση 
του Ν.Σ. Πέλλας. 

3. Το από 17.7.1923 Νομοθετικό Διάταγμα «περί σχε¬ 
δίων πόλεων, κωμών και οικισμών του Κράτους κ.λπ.» ό¬ 
πως ισχύει σήμερα. 

4. Το Ν. 1512/85 (ΦΕΚ 4Α/85) για τροποποίηση και συ¬ 
μπλήρωση Πολεοδομικών διατάξεων κ.λπ. και ειδικά το 
άρθρο 3 «Περί καθορισμού χρήσεων παραχωρουμένων 
δημοτικών εκτάσεων». 

5. Τις διατάξεις του άρθρου 29Ατου Ν. 1558/85 όπως 
αυτό προστέθηκε με το άρθρο 27 το Ν. 2081/92 (ΦΕΚ 
154 Α). 

6. Την υπ’ αριθμ. 83840/3591/1986 (ΦΕΚ 1Δ/87) απόφα¬ 
ση Υπουργού ΠΕ.ΧΩ.Δ.Ε. 

7. Το υπ’ αριθμ. 1619/29.7.1996 έγγραφο του Δασαρ¬ 
χείου Έδεσσας. 

8. Το υπ’ αριθμ. 2105, 2106/17.7.96/10.7.1997 έγγραφο 
της 11ης Εφορείας Βυζαντινών αρχαιοτήτων. 

9. Το υπ’ αριθμ. Δ.Υ./8.7.1997 έγγραφο της Δ/νσης α¬ 
γροτικής ανάπτυξης Έδεσσας Γ.Γ.Α. Σκόδρας (σχετ. 
5765/97). 

10. Το υπ’ αριθμ. 57515/14.11.96 έγγραφο της Δ/νσης 
Τεχνικών Υπηρεσιών Ν. Πέλλας, Τμήμα Τοπογραφήσεων 
Έδεσσας. 


11. Το υπ’ αριθμ. ΔΥΠ/Β3/Φ34α/57728/26.9.1996 έγ¬ 
γραφο της Διευθύνσεως Υγείας - Πρόνοιας. 

12. Το υπ’ αριθμ. 2461/20.9.1996 έγγραφο της ΙΖ’ Εφο¬ 
ρείας Προϊστορικών και Κλασικών αρχαιοτήτων. 

13. Το υπ’ αριθμ. Φ 10.3/8900/25.7.1996 έγγραφο του 
Ελληνικού Οργανισμού Τουρισμού. 

14. Την υπ’ αριθμ. 163/1998 (πρακτικό 7/98) απόφαση 
του Δημοτικού Συμβουλίου Σκύδρας Ν. Πέλλας. 

15. Το υπ’ αριθμ. 8919/1.10.98 έγγραφο της Δ/νσεως 
Γεωργίας Τμήμα Πολ. Γης, αποφασίζουμε: 

Άρθρο Ιο 

Καθορίζουμε τη χρήση τμήματος 4,272,53μ 2 του αριθμ. 
992γ κοινοχρήστου τεμαχίου του αγροκτήματος Ριζού Ν. 
Πέλλας, όπως αυτό απεικονίζεται στο συνημμένο την πα¬ 
ρούσα απόφαση τοπογραφικό διάγραμμα με κλίμακα 
1:500 που θεωρήθηκε από το Διευθυντή της Διευθύνσεως 
Τεχνικών Υπηρεσιών Ν.Α. Πέλλας με την από 6.2.1999 
πράξη του, για την κατασκευή σταυλικών εγκαταστάσεων 
δυναμικότητας μέχρι διακοσίων (200) αιγοπροβάτων. Η 
απόφαση αυτή δεν απαλλάσσει τον ενδιαφερόμενο από 
την την υποχρέωση λήψης των σχετικών αδειών. 

Άρθρο 2ο 

Η απόφαση αυτή μ ε το συνημμένο τοπογραφικό διά¬ 
γραμμα να δημοσιευθεί στην Εφημερίδα της Κυβερνήσε- 
ως. 

Έδεσσα, 6 Φεβρουάριου 1999 

Ο Νομάρχης 
ΓΕΩΡΓΙΟΣ ΠΕΤΣΟΣ 

Αριθ. ΔΠΠ&Τ 276 (4) 

Καθορισμός ορίων και όρων και περιορισμών δόμησης 
στον οικισμό Πολυάνθου Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του από 24.4.85 Προεδρικού Διατάγμα¬ 
τος (ΦΕΚ181 Δ73.5.85) περί του «Τρόπου καθορισμού ο¬ 
ρίων οικισμών της χώρας μέχρι 2000 κατοίκους, κατηγο¬ 
ρίες αυτών και καθορισμός όρων και περιορισμών δόμη¬ 
σής τους», όπως τροποποιήθηκαν με τα Π.Δ. 14.2.87 και 
25.4.89 που δημοσιεύθηκαν αντίστοιχα στα ΦΕΚ 133ΔΥ 
232-87 και ΦΕΚ 293Δ716.5.89. 

2. Τις προτάσεις των ιδιωτών μελετητών Μηχανικών, 
στους οποίους ανατέθηκε σχετική μελέτη στα πλαίσια 
του προγράμματος των ανοικτών πόλεων, που αφορούν 
τον προσδιορισμό των ορίων του υπόψη οικισμού. 

3. Τα δελτία αρχιτεκτονικής αναγνώρισης του οικισμού 
που συμπληρώθηκαν από τους προαναφερόμενους με¬ 
λετητές κατά τις υποδείξεις των σχετικών προδιαγραφών 
του ΥΠΕΧΩΔΕ. 

4. Τα πληθυσμιακά στοιχεία της τελευταίας απογραφής 
του Κράτους της ΕΣΥΕ. 

5. Την με αρ. 2/10.2.92 απόφαση του Κοινοτικού Συμ¬ 
βουλίου της Κοινότητας Πολυάνθου περί «καθορισμού ο¬ 
ρίων οικισμού Πολυάνθου» καθώς και το συνημμένο Το- 
πογραφικό Διάγραμμα που συνοδεύει αυτήν. 

6. Το με αρ. πρωτ. 164/24.2.92 έγγραφο της Κοινότητας 
Πολυάνθου προς τη ΔΠΠ&Τ. 

7. Την με αριθμό 36/7/96 γνωμοδότηση του ΣΧΟΠ του 
Ν.Δ. Ροδόπης, αποφασίζουμε: 

I. Καθορίζουμε τα όρια του οικισμού Πολυάνθου της 
Κοινότητας Πολυάνθου του Ν.Δ. Ροδόπης, όπως αυτά 
φαίνονται στα συνοδευτικά της παρούσας σχεδιαγράμ¬ 
ματα σε κλ. 1:5000, που αποτελούν αναπόσπαστα μέρη 
της απόφασης αυτής και συντάχθηκαν βάσει στοιχείων 
χαρτών και επί τόπου ελέγχου. 

I!. Καθορίζουμε τους ακόλουθους Γενικούς και Ειδικούς 
όρους και περιορισμούς δόμησης. 


Α. Γενικοί όροι δόμησης 

1. Εντός των ορίων των οικισμών ισχύουν οι γενικοί όροι 
δόμησηςπουπροβλέπονταιαπότοΠ.Δ, 24.4.85 (ΦΕΚ 181 
Δ73.5.85) όπως τροποποιήθηκε μεταγενέστερα και για 
τον οικισμό Πολυάνθου της κοινότητας Πολυάνθου του 
Ν.Δ. Ροδόπης, η αρτιότητα οικοπέδου - γηπέδου ορίζεται 
σε τριακόσια τετραγωνικά μέτρα (300.000 τ.μ.). 

2. Κατά παρέκκλιση εντός των ορίων του οικισμού θεω¬ 
ρούνται άρτια τα οικόπεδα με το όποιο εμβαδόν είχαν στις 
3.5.85, ημέρα δημοσίευσης του από 24.4.85 Π.Δ/τος. 

Β. Ειδικοί όροι δόμησης 

Υποχρεωτικά επιβάλλεται η κάλυψη με κεραμίδια: δηλ. 
κατασκευή στέγης ή κεκλιμένης πλάκας από Βθπϊοπ κα¬ 
λυμμένης με κεραμίδια. 

III. Κατηγοριοποίηση 

Κρίνεται σαν οικισμός Αδιάφορος, Φθίνων, Συνεκτικός 
μη περιασπκός, ούτε παραλιακός - τουριστικός και Με¬ 
γάλου μεγέθους. 

IV. Πριν από οποιαδήποτε κατάτμηση οικοπέδων εντός 
των ορίων του οικισμού θα πρέπει να θεωρείται το σχετι¬ 
κό τοπογραφικό διάγραμμα από τη Δ.Π.Π. & Ν.Δ. Ροδό¬ 
πης, ώστε να εξασφαλίζεται η συνέχιση των υπαρχόντων 
κοινοχρήστων χώρων και η δημιουργία νέων, σύμφωνα με 
τα οριζόμενα στις διατάξεις της παρ. 1 του άρθρου 6 του 
από 24.4.85 Π.Δ. 

Να εξασφαλίζεται οπωσδήποτε η συνέχεια των υφιστα¬ 
μένων ή εγκεκριμένων δρόμων του οικισμού. Κατά τα λοι¬ 
πά ισχύουν τα οριζόμενα στο Διάταγμα της 24.4.85 (ΦΕΚ 
181 Δ73.5.85). 

Ακροτελευταία Διάταξη 

Κάλυψη δαπάνης 

Οι ρυθμίσεις της πράξης αυτής δεν προκαλούν δαπάνη 
σε βάρος του προϋπολογισμού της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως μαζί με το σχεδιάγραμμα οριοθέτησης 
του οικισμού που τη συνοδεύει. 

Κομοτηνή, 26 Ιανουάριου 1999 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

